b'\n_START_ARTICLE_\nOstekolle\n_START_PARAGRAPH_\nOstekolle er et kar som ble brukt til \xc3\xa5 presse mysen ut av osten og til \xc3\xa5 forme osten i. Ostekoller har rund bunn med rette eller svakt utskr\xc3\xa5dde sider. De har tett med hull i bunnen og gjerne ogs\xc3\xa5 i sidene. Det var vanlig \xc3\xa5 legge en osteklut i kolla f\xc3\xb8r man \xc3\xb8ste ostemassen opp av mysen, og ostemassen kunne s\xc3\xa5 presses ved at ostekluten ble sn\xc3\xb8rt stramt rundt osten. For \xc3\xa5 f\xc3\xa5 ekstra press ble det s\xc3\xa5 ofte lagt en stein p\xc3\xa5 en rund treplate over osten._NEWLINE_Ostekoller er lagget av tre. Noen ostekoller har tre forlengede staver som f\xc3\xb8tter, og det forekommer ogs\xc3\xa5 ostekoller der en stav er forlenget oppover som skaft._NEWLINE_Ostekolle har ogs\xc3\xa5 v\xc3\xa6rt brukt som betegnelse p\xc3\xa5 et lagget trekar til servering av ost, men slike kalles helst for ostestaup._NEWLINE_Se ogs\xc3\xa5: osteform, ostetege og ostestaup'